Slipknot

Vznik

Ešte roky pred vznikom Slipknot sa ich budúci členovia striedali v iných kapelách na lokálnej scéne. V roku 1991 bola najväčšou kapelou tejto scény Atomic Opera s Jamesom Rootom na gitare. Bubenník Joey Jordison založil thrashmetalovú kapelu Modifidious, ktorá hrala v klube Runway. Modifidious sa zoznámili s Atomic Opera 1. decembra 1999 v klube Runway. Neskôr gitarista skupiny Modifidious odišiel k úspešnejšej skupine Atomic Opera. Jordison ho nahradil lokálne známym gitaristom menom Craig Jones. Bubenník Shawn Crahan sformoval inú skupinu z Des Moines Heads on the Wall, ktorí hrali funk metalové cover verzie songov v rôznych kluboch. Neskôr v júli 1992 vydali demo nahrávku. Štvrtá kapela na lokálnej scéne sa volala Vexx a hrala death metal s Andersom Colsefinim za bicími, s Paulom Grayom na basgitare a s Joshom Brainardom, ktorý sa okrem hry na gitare venoval spevu. Colsefni sa neskôr chytil mikrofónu, ale to Vexx nikdy nevydali. V tom čase, Crahan často chodieval do Runway v nedele, kedy bolo otvorené pre všetky vekové kategórie. Tam sa spoznal s inými talentovanými mladými hudobníkmi, s ktorými chcel spolupracovať. Do marca 1993, Crahan už spolupracoval so spevákom Colsefinim, basákom Grayom a gitaristom Patom Neuwirthom. Materiály produkovali a nahrávali v Grayovej pivnici, diskutovali o názve kapely ako Pull My Finger, ale napokon sa nerozhodli. Jeden z ich nahraných songov sa volal Slipknot, iný bol nazvaný Painface, podľa čoho Colsefini neskôr sformoval názov svojej kapely.
V roku 1993 sa sformovala v Des Moines nová kapela - Inveigh Catharsis. Gray tam hral na basgitare, Brainard na gitate a Colsefini na bicích. Občas s nimi spolupracoval aj Joey Jordison. Brainard napokon odstúpil a pridal sa k Jordisonovi a Jonesovi do Modifidious, vystupujúc v demo nahrávkach na konci roku 1993 a začiatku roku 1994. Počas roku 1994 Modifidious občas hrali rovnaké koncerty ako Crahanova kapela Heads on the Wall. Gray vytvoril death metalovú skupinu nazvanú Body Pit, ktorá veľmi skoro lokálne prerazila. Modifidious prestali hrať v prospech stúpajúcej popularity death metalu. Gray nedokázal dotiahnuť Jordisona do Body Pit, ale skoro po tom, čo do skupiny vstúpil učiteľ gitary Mick Thomson sa skupina rozpadla.
V septembri 1995 Crahan a Gray odštartovali skupinu The Pale Ones. Zostava obsahovala kamarátov z lokálnej scény, vrátane speváka Colsefniho a gitaristu Donnieho Steeleho. Nie dlho po tom, čo sa sformovali Gray pozval Jordisona na skúšku pretože skupina bola zaujatá experimentmi s bicími. Jordison následne vstúpil do ich skupiny ako bubenník, čím Crahan prevzal perkusie. Okrem toho, Colsefni sa tiež chytil perkusií, čím ostal jediným potrebným členom spevák. Skupina sa rozhodla pozvať Brainarda ako ich druhého gitaristu, čím stúpol počet členov na šesť. 4. decembra skupina debutovala live, pričom hrali benefitný koncert pod názvom kapely Meld.

Slipknot (1995-2000)

Už po roku existencie vznikla v Paulovej garáži nahrávka Mate.Feed.Kill.Repeat, s ktorou prerazili iba na lokálnej scéne. Hneď po tom nahrali nikdy nevydaný album Crowz. Aby uspeli, navštívili centrály miestnych rádií a začali viac koncertovať (hlavne v miestnom klube Safari). Celkovo investovali do týchto demo nahrávok 40 000 USD! Skupina prerazila až do Európy už svojim debutom, ktorý bol vydaný 29. júna 1995. Tvrdo bojovali o to, aby zaujali aspoň v Spojených štátoch amerických. Album Slipknot je prevažne nu metal s jemne vyváženými thrash metalovými zvukmi. Ich debut obsahuje 15 skladieb, z čoho sú 2 single. Klipy ku singlom Wait And Bleed a Spit It Out veľmi nezaujali, nakoľko ide prevažne o videá z koncertov, no zato až 8 songov prerazilo live a dodnes majú veľkú popularitu. Ide o songy 742617000027, (sic), Eyeless, Wait And Bleed, Surfacing, Spit It Out, Purity a Scissors. Texty piesní nemali vážnu tematiku, napr. Eeyore hovorí o blonďavom mladíkovi, ktorý bol účastníkom a hlavným zdrojom bordelu na prvých shows Slipknot v Safari Clube v Des Moines. Okrem hudby sa preslávili aj výzorom. Málokde sa dá nájsť tak početná a energická skupina ako je Slipknot. Aj na živých koncertoch vystupovali v hororových maskách a špeciálnych oblekoch zväčša červenej farby. Zaujímavosťou je, že počas nahrávania prvého albumu ich producent Ross Robinson motivoval tak, že po nich hádzal kvetináče.

Iowa (2001-2003)

Fanúšikovia skupiny Slipknot tzv. maggots nemuseli dlho čakať na ďalšiu dosku. Už o 2 roky po debute bola vydaná nová štúdiová nahrávka, ktorá niesla názov krajiny odkiaľ kapela pochádza. Na druhej strane, začínali sa najhoršie časy kapely. Pri rozhovore s Loudwire odhalil Corey Taylor, že kapela nespolupracovala. Každý z členov skupiny okrem Shawna Crahana a Paula Graya bol pod kontinuálnym vplyvom návykových látok a podobných závislostí. Tiež poznamenal, že nebyť týchto dvoch členov, kapela by sa rozpadla. Tzv. rituály pred koncertmi sa konali iba pre príjemný pohľad kamier, no vo vnútri sa nikto z nich necítil ako člen bratstva kapely. Koncerty a hlavne texty albumu mali temnejšie nádychy. Popularita bola vďaka / napriek tomu rozšírenejšia. V roku 2002 dokonca natočili CD Disasterpieces z live show zo Švédska.

Koncertné turné

Donnie Steele – gitara (1995 – 1996), basová gitara (2011 – súčasnosť)